Publication: Magyar Közlöny
Issue: MK-2000-120 (Year: 2000, Number: 120)
Era: 1990-2004
Section: egyházakról szóló 1990. évi IV. törvény 8. §-ának (1) bekezdésében meghatározott és ugyanezen törvény 9. §-a szerint a bírósági nyilvántartásba felvett egyházak — hitéleti
Paragraph Index: 314

(6) A gázszolgáltató a közcélú villamosmű kérelmére a számlát helyesbíti az (5) bekezdés szerinti, saját — földgáz alapú — termelésből elszámolt hőmennyiség után. Ha a közcélú villamosműnek földgázt eladó nem a gázértékesítő, akkor a gázszolgáltató az előbbi számlahelyesbítés mértékével megegyező összegű számlahelyesbítésre jogosult a gázértékesítővel szemben. A földgáz szolgáltatója és fogyasztója ettől eltérő elszámolásban is megállapodhat. A számlahelyesbítés tartalmát képező pénzösszeg mértékét az 1. számú mellékletben „1. árkategória” és „2. árkategória” alatt meghatározott díjtételek különbségének és a közcélú villamosmű által az „1. árkategória” szerint elszámolt hőmennyiségnek a szorzataként kell kiszámítani.

Source: https://magyarkozlony.hu/hivatalos-lapok/8e41ec5a7bb11dada3e56822afc2e316657de16f/dokumentumok/4b1efe2c43681df7cd257138c83ffbc0c1ffedb6/letoltes